Складана і нават немагчыма ўявіць, як выглядаў галоўны сядзібны дом, у якім жылі прадстаўнікі Быхаўцаў. Да нас не дайшлі ні гістарычныя звесткі аб ім, ні фатаздымкі, ні малюнкі мастакоў, нават успамінаў яго сучаснікаў і старажылаў практычна не засталося. Менавіта таму і мясцовыя жыхары не так шмат могуць расказаць аб гэтым сядзібным комплексе. Ды і самі сцены цагляных будынкаў, якiя захавалісяда нашых дзён, знаходзяцца ў поўным запусценні, парослыя травой і пустазеллем. Дакладна невядома, што менавіта тут было раней. Цалкам магчыма, што вёска Кашталянаўшчына была вядомая як цэнтр свецкага жыцця, куды адусюль зязджаліся госці на шыкоўныя балі з мэтай атрымаць асалоду ад вясёлых вечароў і прыемных зносін. А, быць можа, усё зусім наадварот: маёнтак быў ціхім, спакойным месцам, куды прыязджалі толькі Быхаўцы за спакоем, прагулкамі па парку і сямейнымі вечарамі ў асяроддзі родных і блізкіх.